Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 740/12/1102	Bratislava II, 6.8.2015
EEČ : 2-9-193-2015

U Z N E S E N I E

Trestná vec:	obvinený XXXXX 
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že si dňa 15.08.2012 v presne nezistenom čase, na neznámom mieste, nezisteným spôsobom, neoprávnene obstaral, platobnú kartu VÚB Mastercard patriacej spoločnosti XXXXX., na meno XXXXX prostredníctvom ktorej uskutočnil neoprávnené výbery hotovosti v čase 10:36 hod dňa 15.08.2012 v sume 150,-EUR, v čase 10:38 hod dňa 15.08.2012 v sume 200,-EUR a v čase 10:40 hod dňa 15.08.2012 v sume 200,-EUR, všetky z bankomatu VÚB č. XXXXX v Bratislave na ulici XXXXX, XXXXX, čím poškodenému spol. XXXXX., so sídlom XXXXX, Nitra spôsobil škodu neoprávnenými výbermi vo výške 550,-EUR,

2./že si dňa 15.09.2012 v presne nezistenom čase, na neznámom mieste, nezisteným spôsobom, neoprávnene obstaral platobnú kartu VÚB, č. 4333********1933, k účtom vedeným vo VÚB, a.s. na meno poškodeného XXXXX, nar. XXXXX, ktoré neoprávnene použil a to tak, že v bankomate VÚB, a.s., č. XXXXX, na XXXXX, v Bratislave,
- dňa 15.09.2013 v čase o 07.23:06hod. a 07.23:42 hod. vykonal dva pokusy o výber hotovosti každý po 150,-€, celkovo vo výške 300,- €, pričom uvedené pokusy o výber boli zamietnuté z dôvodu zadania zlého PIN kódu, čím tak poškodenému XXXXX, nar. XXXXX, bytom XXXXX, XXXXX, mohol spôsobiť v prípade zrealizovania výberov škodu vo výške 300,- €

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Vyšetrovateľ PZ dňa 6.03.2013 podľa  § 206 ods. 1 Trestného poriadku  vzniesol obvinenie osobe XXXXX, nar. XXXXX v Bratislave, bytom XXXXX, XXXXX pre spáchanie úmyselného prečinu neoprávnené vyrobenie a používanie elektronického platobného prostriedku, elektronických peňazí a inej platobnej karty podľa § 219 ods.l Trestného zákona v jednočinnom súbehu s prečinom krádež podľa § 212 ods.l Trestného zákona, spáchaného na tom skutkovom základe, ako je to uvedené vo výrokovej časti uznesenia. 
	V predmetnej trestnej veci boli vypočutý obvinený XXXXX, svedkovia XXXXX a XXXXX..
Obvinený XXXXX  odmietol ku skutkom vypovedať.

	Za spáchanie prečinu  neoprávnené vyrobenie a používanie elektronického platobného prostriedku, elektronických peňazí a inej platobnej karty podľa § 219 ods.l Trestného zákona v jednočinnom súbehu s prečinom krádež podľa §212 ods.l Trestného zákona, spáchaného na tom skutkovom sa páchateľ potrestá odňatím slobody až na 1 až  5 rokov, čo je trest celkom bez významu popri treste, ktorý bol obvinenému  pre zločin ublíženie na zdraví § 156 ods. 1, ods. 2 písm. b) Trestného zákona  a iné už právoplatne uložený. 

Obvinený XXXXX bol rozsudkom Okresného súdu XXXXX II sp.zn. XXXXX zo dňa 25.9.2014 odsúdený za zločin ublíženia na zdraví podľa § 155 ods.1, ods.2 Tr.zák, k úhrnnému trestu odňatia slobody na 6 / šesť/ rokov nepodmienečne so zaradením do ústavu s minimálnym stupňom stráženia.
Proti rozsudku si obžalovaný podal odvolanie.  Krajský súd v Bratislave rozsudkom  sp.zn.XXXXX   dňa 14.1.2015 podľa § 321 Tr.por. zrušil rozsudok Okresného súdu 

XXXXX II vo výroku o treste a uložil obžalovanému  trest odňatia slobody vo výmere 10/ desať/ rokov .	

Podľa § 215 ods. 2 písm. a Trestného poriadku prokurátor zastaví trestné stíhanie, ak je trest ku ktorému môže trestné stíhanie viesť celkom bez významu popri treste ktorý bol obvinenému pre iný čin už právoplatne uložený 

Vzhľadom k horeuvedeným skutočnostiam bolo trestné stíhanie zastavené, a je odôvodnený postup podľa § 215 ods. 2 písm. a Trestného poriadku.

 Vzhľadom na uvedené som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho doručenia na tunajšiu prokuratúru. Sťažnosť  má odkladný účinok.

JUDr. Oskár Čapla
prokurátor